Diari Oficial de la Generalitat Valenciana


Sumari del DOGV 4241, del 03-05-2002 (2002/4592)

ORDE de 30 d'abril de 2002, de la Conselleria d'Economia, Hisenda i Ocupació, per la qual s'establix la dotació pressupostària per a la concessió de compensacions econòmiques als àrbitres designats, conforme al que disposa l'article 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4592


Data del document
:   30-04-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública
    * dietes i despeses
    * conflicte laboral
    * suport econòmic

ORDE de 30 d'abril de 2002, de la Conselleria d'Economia, Hisenda i Ocupació, per la qual s'establix la dotació pressupostària per a la concessió de compensacions econòmiques als àrbitres designats, conforme al que disposa l'article 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana. [2002/A4592]
  
L'Ordre de la Conselleria d'Economia, Hisenda i Ocupació, de 27 de juny de 2001, publicada en el Diari Oficial de la Generalitat Valenciana, número 4.040 de 11 de juliol de 2001, estableix les bases reguladores per a la concessió de compensacions econòmiques als àrbitres designats, conforme al que disposa l'article 76 de l'Estatut dels Treballadors i 28 de la Llei 9/1987, de 12 de juny, en l'àmbit de la Comunitat Valenciana, i estableix en la disposició addicional primera que, mitjançant ordre de la Conselleria d'Economia, Hisenda i Ocupació, es publicarà anualment la dotació pressupostària per a la concessió de les compensacions econòmiques mencionades.
  
En conseqüència, i en ser necessari determinar la dotació pressupostària prevista a aquest efecte per a l'exercici 2002, fent ús de les atribucions que em confereix l'article 35 de la Llei 5/1983, de 30 de desembre, de Govern Valencià, el que disposen els reials decrets 4105 i 4106/1982, de 29 de desembre sobre transferències de funcions i serveis, en matèria de treball i de mediació, arbitratge i conciliació, respectivament, i l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article 1
  
Per a l'exercici 2002, les ajudes establides en l'Ordre de 27 de juny de 2001, destinades a compensar econòmicament els àrbitres designats conforme al que disposen els articles 76 de l'Estatut dels Treballadors i 28 de la Llei 9/1987, de 12 de juny, en la redacció que en fa la Llei 18/1994, de 30 de juny, es finançaran a càrrec del programa 315.10, Condicions de Treball i Administració de les Relacions Laborals, línia pressupostària T1707.000, amb un import global de 37.109,50 euros.
  
Article 2
  
El procediment per a la concessió i el pagament de les ajudes serà l'establit en l'Ordre de 27 de juny de 2001, abans mencionada.
  
València, 30 d'abril de 2002
  
El conseller d'Economia, Hisenda i Ocupació,